పొట్టి శ్రీరాములు
పొట్టి శ్రీరాములు 1901 మార్చి 16న మద్రాసు, జార్జిటౌన్, అణ్ణాపిళ్ళే వీధిలోని 165వ నంబరు ఇంటిలో గురవయ్య, మహాలక్ష్మమ్మ దంపతులకు జన్మించాడు. వారి పూర్వీకులది ప్రస్తుత శ్రీ పొట్టి శ్రీరాములు నెల్లూరు జిల్లా లోని పడమటిపాలెం గ్రామం. ఇరవై యేళ్ళ వరకు శ్రీరాములు విద్యాభ్యాసం మద్రాసు లోనే జరిగింది. తరువాత బొంబాయిలో శానిటరీ ఇంజనీరింగు చదివాడు. తరువాత "గ్రేట్ ఇండియన్ పెనిన్సులర్ రైల్వే"లో చేరి దాదాపు నాలుగేళ్ళు అక్కడ ఉద్యోగం చేసాడు. అతని జీతం వెలకు 250 రూపాయలు.
మునిపల్లె రాజు
గుంటూరు జిల్లా పొన్నూరు మండలం మునిపల్లె ఆయన స్వగ్రామం. కాకుమాను మండలం గరికపాడు లో 1925 మార్చి 16 న రాజు జన్మించాడు. తండ్రి హనుమంతరావు తల్లి శారదమ్మ. మునిపల్లె, తెనాలి, పొన్నూలు, నిడుబ్రోలు ప్రాంతాల్లో ఆయన విద్యాభ్యాసం సాగింది. తెలుగు పండితుడు జమ్మలమడక రామమూర్తి ప్రభావంతో సాహిత్యంలో ఆసక్తిని పెంపొందించుకున్నాడు. ఉన్నత పాఠశాల ఉన్నతవిద్య మాత్రం చదివాడు.